cyanic-selkie/wikianc huggingface dataset:
حدیقہ کیانی
ابتدائی زندگی
حدیقہ راولپنڈٰی ، پاکستان میں پیدا ہوئی اور تین بہن بھائیوں میں سب سے چھوٹی ہیں۔ والد تین سال کی عمر میں وفات پا گئے۔ والدہ خاور کیانی ، ایک شاعرہ اور گورنمنٹ گرلز اسکول کی پرنسپل تھیں۔ والدہ نے موسیقی میں دلچسپی دیکھتے ہوئے پاکستان نیشنل کونسلآف آرٹس میں داخل کروا دیا ۔ موسیقی کی ابتدائی تعلیم میڈم نرگس ناہید سے حاصل کی ۔ وقار النسا نون گرلز ہائی اسکول میں پڑھتے ہوئے حدیقہ نے ترکی ، اردن ، بلغاریہ ، یونان میں انٹرنیشنل چلڈرن فیسٹیول میں پاکستان کی نمائندگی کرتے ہوئے کئی میڈل جیتے اور ہزاروں کے سامنے پرفارم کیا۔ حدیقہ سہیل رانا کے بچوں کے ہفتہ وار موسیقی کے پروگرام "رنگ برنگی دنیا" کا بھی حصہ تھیں جو پی ٹی وی پر آتا تھا ۔ آٹھویں جماعت میں حدیقہ راولپنڈی سے لاہور منتقل ہوئیں جہاں انھوں نے واجد علی ناشاد سے کلاسیکی تربیت لی۔ حدیقہ نے کینئرڈ کالج ویمن یونیورسٹی سے نفسیات میں بیچلر کی ڈگری لی اور گورنمنٹ کالج یونیورسٹی لاہور سے نفسیات میں ماسٹرز کی ڈگری لی ۔ 1990 کے آغاز میں حدیقہ نے بچوں کے موسیقی کے پروگرام "آنگن آنگن تارے" میں ساڑھے تین سال تک ہزاروں گانے امجد بوبی اور خلیل احمد کی دھنوں پر گائے۔ پی ٹی وی پر اتنی بڑی تعداد میں گانے پر انھیں "اے پلس فنکار" کا خطاب ملا جو پہلے نور جہاں ، ناہید اختر اور مہناز کو مل چکا تھا۔ حدیقہ این ٹی ایم پر ایک موسیقی چارٹس پروگرام کے لیے وی جے بھی بنیں ۔ سرگم فلم میں حدیقہ نے پلے بیک سنگر کا کردار ادا کیا، اس فلم کی موسیقی عدنان سمیع خان نے دی۔ اسی سال نگار ایوارڈ کی طرف سے انھیں بہترین خاتون پلے بیگ سنگر کا ایوارڈ ملا ۔
1995: راز
1995 میں حدیقہ کو این ٹی ایم ناظرین چوائس ایوارڈ برائے بہترین گلوکارہ ملا۔ اسی ایوارڈ شو میں نصرت فتح علی خان کو بہترین گلوکار کا ایوارڈ ملا۔ 1996 میں حدیقہ نے اپنی پہلی البم "راز" ریلیز کی جو ریڈیو پر خوب چلی اور مثبت تبصرے موصول ہوئے ۔ حدیقہ ، نازیہ حسن کے بعد وہ پہلی پاپ گلوکارہ بنیں جنھوں نے اپنا البم ریلیز کیا ۔ حدیقہ کا ملک کے مختلف لہجوں میں گانے کی صلاحیت نے انھیں فائدہ پہنچایا خاص طور پر فوک کشمیری گانا "مانے دی موج" بہت مشہور ہوا ۔ حدیقہ نے جنوری 1997 میں برٹش نیشنل لاٹری لائیو میں بی بی سی ون میں پرفارم کیا (جسے اس وقت 1 کروڑ 66 لاکھ لوگوں نے دیکھا) ۔ اس کے بعد انھوں نے بالی ساگو کے ساتھ بی بی سی اور آئی ٹی وی پر دو شو کیے اور اس کے بعد اپنے پہلے امریکی دورے پر روانہ ہوئیں۔ امریکا اور کینیڈا کے دورے میں 15 ریاستیں اور چند شہروں دورہ کیا ۔ اسی سال حدیقہ نے برطانیہ ، آسٹریلیا اور چین کا دورہ بھی کیا۔ 1997 میں حدیقہ نے ہیپی ویلی ریس کورس میں "ہانک کانگ جشن 97" میں حصہ لیا ۔ اسی سال حدیقہ پہلی ایشیائی گلوکارہ بنیں جن کے ساتھ پیپسی کولا انٹرنیشنل نے معاہدہ کیا ۔ دنیا بھر میں وہ دوسری خاتون تھیں جن کے ساتھ معاہدہ ہوا ، پہلی گلوریا ایسٹیفن تھیں ۔
1998: روشنی
1998 میں کے کرکٹ ورلڈ کپ 1999کا آفیشل تھیم سانگ "انتہائے شوق" گایا جسے پیپسی نے اسپانسر کیا اور حدیقہ کی والدہ نے لکھا، موسیقی نیزر لالانی نے دی۔ گانے کی ویڈیو جامی اور عمران بابر نے بنائی ۔ کرکٹ ورلڈ کپ کے دوران حدیقہ نے اپنا تیسرا البم "روشنی" ریلیز کیا جس میں ایک گانا "دوپٹہ" بھی شامل تھا۔ اس گانے کی ویڈیو مشہور سائنس فکشن فلم "میٹرکس" سے متاثر ہو کر بنائی گئی۔ یہ گانا پاکستان کے بہترین 20 پاپ گانوں میں 15ویں نمبر پر ہے ۔ دوپٹہ کے ساتھ حدیقہ نے "روشنی" ، "وہ کون ہے" بھی ریلیز کیے۔ اسی البم کا چھٹا گانا "بوہے باریاں" گانے "دوپٹہ" سے بھی زیادہ مقبول ہوا۔ اب تک "بوہے باریاں" حدیقہ کا سب سے مقبول گانا مانا جاتا ہے اور اسے پاکستان کے نمایاں گانوں میں شامل کیا جاتا ہے ۔ حدیقہ کو 2001 میں یونی لیور نے لپٹن کے لیے برانڈ سفیر بنا دیا۔ 2002 میں یونی لیور نے سن سلک شیمپو کے لیے بھی سائن کر لیا جو نتیجہ تھا یونی لیور نیشنل سروے "پاکستان کی مقبول ترین خواتین" ۔ 2000 کے عشرے میں وہ امریکا ، کینیڈا ، برطانیہ ، مڈل ایسٹ ، آسٹریلیا ، ناروے ، یونان ، بلغاریہ اور ترکی میں کنسرٹ کرتی رہیں۔
2002: رنگ
2002 ستمبر میں حدیقہ نے تیسرا البم "رنگ" ریلیز کیا۔ اس میں "یاد سجن" ، "رانجھاں" ، "جوگی بن کے آ" ، "ماہی" ، "ڈھولن" جیسے مقبول گانے شامل تھے ۔ "جوگی بن کے آ" گانے میں حدیقہ نے روایتی جاپانی ، عرب اور قبائلی خواتن کے کردار میں گانا گایا ۔ اپنی گانے "ماہی" کی ویڈیو میں ایک ویمپائر کا کردار ادا کیا جس کی عاصم رضا نے ہدایت کاری کی ۔ 2004 میں انڈس میوزک کی جانب سے بہترین پاپ گلوکارہ کا ایوارڈ ملا۔ عاصم اظہر نے ماہی کی ویڈیو کے لیے بہترین ویڈیو کا ایوارڈ جیتا ۔ رنگ البم کی ریلیز کے کئی سال بعد انڈین صوفی گائیک "ہرش دیپ کور"جوگی بن کے آ" نے انڈین ٹی وی شو پر پیش کیا ۔ اس گیت کے بول حدیقہ کی والدہ شاعرہ خاور کیانی نے لکھے تھے۔
2007: رف کٹ
2007 میں حدیقہ نے چوتھا اسٹوڈیو البم "رف کٹ" عامر ذکی کے ساتھ مل کر ریلیز کیا۔ اس البم کے ساتھ حدیقہ پہلی پاکستانی فنکار بنیں جن کا مکمل البم انگریزی میں تھا ۔ البم سے پہلے حدیقہ اور عامر نے اردو گانا "اس بار ملو" گایا جسے عامر ذکی نے لکھا۔ اس کی ویڈیو جامی نے بنائی اور اس میں حدیقہ نے پاکستان مینٹل ہسپتال میں ایک شیزوفرانک مریض کا کردار نبھایا ۔ اس ویڈیو سے پاکستان موسیقی انڈسٹری نے اہم سنگ میل عبور کیا، حدیقہ اور جامی نے بہترین ویڈیو کا ایم ٹی وی پاکستان ایوارڈ جیتا ۔ 2007 اپریل میں "لونگ تھس لائی" ریلیز کیا۔ اسی ہفتہ دا نیوز نے حدیقہ کو "ہاٹ اسٹیپر آف دا ویک" کا خطاب دیا۔ اسی مضمون میں لکھا گیا کہ "جب تک حدیقہ موجود ہے ، پاکستان کی مردانہ موسیقی دنیا میں خواتین کے لیے امید موجود ہے"۔ "لونگ تھس لائی" گانے کو بہترین انگریزی گانے کے لیے میوزک ایوارڈ میں 2007 میں ایوارڈ دیا گیا۔ حدیقہ کو بہترین گلوکارہ کا ایوارڈ بھی اسی شومیں دیا گیا ۔
2009: آسمان
جون 2009 میں چوتھی البم آسمان ریلیز کی جس میں اردو ، پنجابی ، ہندکو ، پشتو اور فارسی گانے شامل تھے۔ البم میں "سوہنیا" کی ویڈیو آگ ٹاپ 10 میں شامل رہی اور اس پر آگ 10 کی جانب سے مہینے کی فنکار شیلڈ ملی ۔ البم وائبز چارٹ پر پورا سال رہی اور 2009 کی بہترین البم مقبولیت اور سیل کے حساب سے قرار پائی ۔ "بوہے باریاں" فروری 2010 میں ریلیز ہوا اور لاس اینجلز ٹائمز کے مطابق "پورا ملک اسے سن رہا تھا" ۔ حدیقہ کے گانے "جاناں" کو بہت سے انترنیشنل گلوکاروں نے کور کیا خاص طور پر چینی سنگر ہو وی نے اسے جنوبی ایشیا ایکسپو 2014 میں اسے سراہا  ۔
2017: وجد
بھائی کے ساتھ مل حدیقہ نے البم "وجد" ریلیز کیا جس کے لیے لکس اسٹائل ایوارڈ کی طرف سے سال کا البم ایوارڈ ملا ۔ گانوں کی ویڈیو میں حدیقہ کے اسٹائل کی وجہ سے جنریشن اور بوننزا جیسے برانڈ کے ساتھ علی ذیشان نے تعریف کی وو ۔
پلے بیک گائیکی اور موسیقی شراکتیں
1995 میں حدیقہ کیانی نے پاکستانی فلموں میں پلے بیک سنگر کے طور پر گانا شروع کیا، جس میں عدنان سمیع کی سرگم شامل تھی۔ سرگم پر انھیں نگار ایوارڈ بھی ملا۔ شعیب منصور کی بول میں بھی گانے گائے۔ چار گانوں میں سے دو عاطف اسلم کے ساتھ تھے۔ عاطف اسلم اور حدیقہ کو چار لکس ایوارڈ ملے۔ 2006 میں برطانوی پروڈیوسر خضا کے البم میں ایک گانا گایا "مہر ماہ" ۔ پاکستان میں یہ گانا فوراً مقبول ہوا ، گانے پر مجموعی تاثرات مثبت رہے ۔ اسی گانے پر 2006 میں لکس اسٹائل ایوارڈ میں پرفارم بھی کیا ۔ 2011 میں زندگی گلزار ہے کا ٹائٹل گانا علی ظفر کے ساتھ گایا ، 2006 میں عاطف اسلم کے ساتھ "آس پاس" گایا ۔ میں 2002 میں امریکا کیانی نے کوک سٹوڈیو کے پانچویں سیزن میں حصہ لیا کیا انہوں نے بلھے شاہ اور امیر خسرو کے کلام پر پرفارم کیا جس پر مثبت تاثرات آئے  ۔ ہم ٹی وی کے ڈرامے "اڈاری" میں عروہ حقین کے کردار کے لیے اپنی آواز مہیا کی۔ اس ڈرامے کا ٹائٹل گانا بھی حدیقہ نے گایا اور یہ میوزک چارٹس پر ٹاپ پر رہا  ۔اس ڈرامے پر پیمرا نے غیر اخلاقی سین دکھانے پر نوٹس بھی بھیجا ۔ 2018 میں تین بہادر ، اینیمیشن فلم میں ٹائٹل گانا گایا ، اس فلم کو پاکستان کی پہلی اکیڈمی ایوارڈ یافتہ ہدایت کار اور پروڈیوسر شرمین عبید رائے نے بنایا۔
قابل ذکر پرفارمنس
18 اگست 2005 میں حدیقہ نے میٹس شیا اسٹیڈیم میں پرفارم کیا، اگست کے مہینے میں نیویارک میں پاکستان پریڈ میں بھی پرفارم کیا ۔ 2006 میں حدیقہ نے چینی پریمیئر کے لیے پرفارم کیا۔ اسی مہینے میں صدر جارج واشنگٹن کے لیے بھی پرفارم کیا کیا ۔ 23 نومبر 2006 کو چین میں چین کے صدر کے لیے پرفارم کیا ۔ 19 مئی 2007 میں حدیقہ نے ورلڈ اکنامک فورم برائے مشرق وسطی اور شمالی افریقہ میں 28 قائدین ریاست کے سامنے پرفارم کیا ۔ اس کی پرفارمنس امریکی گلوکار لائنل رچی کے بعد دوسرے دن ہوئی ۔ حدیقہ نے ایک عربی گانا بھی وہاں گایا جسے بعد میں پاکستان میں بھی گایا ۔ اگست 2007 میں لندن ڈے پریڈ کے موقع پر پاکستان کی 60ویں تقریب آزادی کے لیے گایا جسے جیو ٹی وی نے نشر کیا ۔ حدیقہ واحد گلوکارہ تھی جس نے اس دن براہ راست گایا ۔ ملی نغمہ "جیوے پاکستان" علی ظفر کے ساتھ مل کر گایا ۔ حدیقہ نے پاکستان میں مشہور کمپنیوں پیپسی اور سام سنگ کے لیے پرفارم کیا۔ بین الصوبائی کھیل پاکستان 2016 میں صدر ممنون حسین کے شروع کیے کھیلوں کے موقع پر پرفارم کیا ۔ 2016 میں ترکی صدر اردوگان کے پاکستان دورے کے موقع پر حدیقہ نے تاریخی لاہور قلعہ میں عارف لوہار کے ساتھ پرفارم کیا ۔ حدیقہ کی پرفارمنس مسحور کن اور بہترین تصور کی گئی ۔
پاکستان آئڈل
پاکستان آئڈل گانے کا ایک مقابلہ ہے جو آئڈل فرنچائز کا حصہ ہےجس کی ملکیت 19 اینٹرٹینمنٹ کے پاس ہے ۔ یہ مقابلہ برطانوی سیریز پاپ آئڈل سے متاثر ہو کر بنا ۔پاکستانی مارکیٹ کے لیے اسے جیو ٹی وی نے بنایا ۔اس شو کے لیے جنون کے علی عظمت ، بشری انصاری اور حدیقہ ججب بنے ۔ پہلا سیزن بہت متنازع رہا۔
اعزازات
2015 میں دا نیوز انٹرنیشنل نے حدیقہ کو پاکستان کی انتہائی بااثر اور طاقتور خواتین میں شامل کیا ۔ ڈیلی ٹائمز نے ایسے پاکستانیوں کی لسٹ بنائی جو ملک کے لیے بہت فخر کا باعث بنے، حدیقہ 15ویں نمبر پر تھیں، اس لسٹ میں شرمین چنائے ، ملالہ یوسفزئی اور عبدالستار ایدھی شامل ہیں۔ اپریل 2015 میں حدیقہ نے میوزک میلہ لوٹ لیا اور امریکی ایمبسی کے تحت تین دن کا فیسٹیول منتعقد کیا گیا، "پاپ کوئین آف پاکستان" نے پہلی بار قوالی گائی اور مثبت تاثر چھوڑا ۔ اسی دن حدیقہ نے چھٹی البم وجد پر کام کا بھی اعلان کیا ۔
ذاتی زندگی
حدیقہ کے اجداد کا تعلق ازمیر ترکی سے ہے۔۔ 2006ء تک کیانی پاکستان میں اپنی ماں کے ساتھ رہتی تھیں۔ اس نے ایدھی فاؤنڈیشن سے 2005ء میں زلزلے میں بچ جانے والا ایک بچہ گود لیا ۔ اس کے بعد اس نے یو کے ایک افغانی تاجر سیدفریدسروری سے شادی کی۔ اور 2008ء میں اس سے طلاق لے لی ۔
حوالہ جات
زمرہ:اکیسویں صدی کی پاکستانی گلوکارائیں زمرہ:اکیسویں صدی کی گلوکارائیں زمرہ:بقید حیات شخصیات زمرہ:پاکستانی انسانیت پسند زمرہ:پاکستانی پاپ گلوکار زمرہ:پاکستانی گلوکارائیں زمرہ:پاکستانی لوک گلوکار زمرہ:پاکستانی موسیقار زمرہ:پنجابی شخصیات زمرہ:پنجابی گلوکار زمرہ:پوٹھوہاری شخصیات زمرہ:تمغائے امتیاز وصول کنندگان زمرہ:ضلع راولپنڈی کی شخصیات زمرہ:فضلا کنیئرڈ کالج زمرہ:فضلا گورنمنٹ کالج یونیورسٹی لاہور زمرہ:نگار اعزاز جیتنے والی شخصیات زمرہ:پاکستانی گٹار نواز زمرہ:پنجابی زبان کے گلوکار زمرہ:بیسویں صدی کی پاکستانی گلوکارائیں
علی اعجاز
علی اعجاز پیدائش:1941ء لاہور) میں پیدا ہوئے۔ قدرت نے ان کے لیے شوبز میں کام کرنا لکھا تھا، یہی وجہ ہے کہ زمانہ طالب علمی سے فراغت کے بعد وہ بطور بینکر اپنے کیریئر کی شروعات کرتے ہیں، لیکن کچھ عرصے میں اس کام سے ان کا دل اُچاٹ ہوجاتا ہے۔ وجہ یہی تھی کہ وہ ایک اداکار کی حیثیت سے زندگی بسر کرنا چاہتے تھے۔ یہ خیال انہیں اس لیے آیا کیونکہ پاکستانی فلمی صنعت کے معروف مزاحیہ اداکار منور ظریف ان کے بچپن کے دوست تھے۔ منور ظریف اور ان کے بڑے بھائی ظریف، دونوں فلمی صنعت میں اپنی اداکاری کا لوہا منوا چکے تھے، علی اعجاز چونکہ منور ظریف کے گہرے دوست تھے، یہی دوستی ان کے اداکار بننے کی پہلی وجہ ثابت ہوئی۔ یہ الگ بات ہے، زندگی نے دونوں کو ایک ساتھ کام کرنے کا موقع نہ دیا لیکن یہ اعزاز بھی صرف علی اعجاز کے حصے میں ہی آیا کہ جب منور ظریف کا انتقال ہوا تو فلمی صنعت میں ان کے خلا کو پُر کرنے کے لیے یہی دوست آگے آیا اور اپنے کام سے دوستی کا دم بھرا۔
بٹلر، الاباما
بٹلر، الاباما ریاستہائے متحدہ امریکا کا ایک کاؤنٹی مرکز و قصبہ جو چاکتاو کاؤنٹی، الاباما میں واقع ہے۔
علی اعجاز
معلومات زندگی
انہوں نے فنی کیریئر کی شروعات ریڈیو پاکستان لاہور سے کی۔ 60ء کی دہائی میں اپنی آواز کے ذریعے اداکاری کی دنیا میں قدم رکھا، یہی وہ زمانہ ہے جب لاہور میں اسٹیج تھیٹر بھی مقبولیت کی منازل طے کر رہا تھا، اس لیے خود کو اسٹیج کے لیے بھی وقف کیا۔ الحمرا آرٹس کونسل کے اسٹیج پر ہونے والے ڈراموں کا لازمی حصہ بنے۔ ان دونوں میڈیم کے لیے کافی عرصے تک کام کرتے رہے مگر انہیں بطور اداکار زیادہ کامیابی حاصل نہ ہو سکی، لیکن یہ دل برداشتہ نہ ہوئے اور محنت جاری رکھی۔ ریڈیو کے مائیکروفون سے اپنی آواز کے ذریعے سامعین کے دلوں کو تسخیر کیا اور تھیٹر کے ڈرامے سے حاضرین کے دل موہ لینے کی جدوجہد میں کامیابی کی دیوی ذرا دیر سے ان پر مہربان ہوئی اور ابھی ان کو مزید کئی مراحل طے کرنے تھے۔ قسمت ایک کے بعد دوسرا موقع انہی فراہم کر رہی تھی، انہوں نے زندگی میں کسی بھی موڑ پر ہمت نہ ہاری اور آخرکار یہ اپنی جدوجہد میں کامیاب ہوئے۔ پاکستان ٹیلی وژن کی نشریات لاہور سے شروع ہوئیں، تو اس میں کام کرنے کے لیے ریڈیو اور تھیٹر کے نمایاں لوگ آگے آئے، انہی میں سے ایک علی اعجاز بھی تھے۔ 1964ء میں اطہر شاہ خان جیدی کے لکھے ہوئے ڈرامے ’لاکھوں میں تین‘ میں 3 مرکزی کرداروں میں سے ایک کردار نبھایا اور یوں پہلی مرتبہ عوامی شہرت کے دروازے ان پر پوری طرح کھل سکے۔ اس ڈرامے میں ان کا تکیہ کلام ’ایوری باڈی کو چائے کی صلح مارتا ہے کو بہت مقبولیت حاصل ہوئی۔ یہ تکیہ کلام ہر خاص و عام میں زبان زد عام ہوا۔ یہی وہ دروازہ تھا، جہاں سے گزر کر انہیں فلم کی دنیا میں بھی داخل ہونا تھا۔ اس ڈرامے کی شہرت فلمی نگری میں پہنچی تو اُس وقت کے معروف اور مصروف ترین ہدایت کار شباب کیرانوی نے علی اعجاز کی اداکاری کے حقیقی جوہر محسوس کیے۔ رفیع خاور عرف ننھا کے ذریعے علی اعجاز کو ملاقات کا پیغام بھیجا۔ اس ملاقات میں ریڈیو، تھیٹر، ٹیلی وژن کے شعبوں میں اپنے فن کا مظاہرہ کرنے والے علی اعجاز کو فلم میں کام کرنے کی پیشکش ہوئی، جس کو انہوں نے قبول کر لیا۔ اس وقت کوئی نہیں جانتا تھا، منور ظریف کے بچپن کا دوست، ذاتی حیثیت میں ایک شاندار اداکار کے طور پر اپنا نام پیدا کرے گا اور اس کو پیغام پہنچانے والا فنکار ننھا ہی وہ اداکار ہوگا جس کے ساتھ اس کی جوڑی بنے گی، وہ دونوں مقبولیت کی بلندیوں کو چھولیں گے۔ قسمت ان کے لیے ایک ایک کرکے یہ تمام فیصلے کر رہی تھی۔
بٹلر، الاباما
تفصیلات
بٹلر، الاباما کا رقبہ 14.4 مربع کیلومیٹر ہے اور اس کی مجموعی آبادی 1,894 افراد پر مشتمل ہے اور 65 میٹر سطح سمندر سے بلندی پر واقع ہے۔
حوالہ جات
زمرہ:1848ء میں آباد ہونے والے مقامات زمرہ:الاباما کے ٹاؤن زمرہ:الاباما میں کاؤنٹی نشستیں زمرہ:الاباما میں 1848ء کی تاسیسات زمرہ:Short description is different from Wikidata
علی اعجاز
فلمی سفر
علی اعجاز کی زندگی میں 60ء کی دہائی بہت اہم تھی، وہ نوجوان تھے، خواب دیکھتے تھے، وہ خود کو کسی میز کرسی پر بیٹھ کر فائلوں میں ضایع کرنے کی بجائے زندگی کی شطرنج پر اپنی مرضی کی چال چلنا چاہتے تھے، جس میں وہ کامیاب ہوئے۔ 1967ء میں اپنے کیریئر کی پہلی فلم ’انسانیت‘ میں اداکاری کی، جس کے ہدایت کار شباب کیرانوی تھے، اس فلم میں پاکستان کے تمام نمایاں اداکار کام کر رہے تھے، جن میں زیبا، وحید مراد، سلطان راہی، سلمیٰ ممتاز، فردوس، طارق عزیز، ننھا اور دیگر شامل تھے۔ اس فلم میں ان کا کردار پٹیالہ سے تعلق رکھنے والے تاجر کا تھا، اس کردار میں انہوں نے اتنی جان ڈال دی کہ سیٹ پر موجود تمام افراد ان سے اسی انداز میں بات کرنے لگے تھے۔ یہی وہ فلم ہے، جس میں انہوں نے ایک مزاحیہ گیت میں احمد رشدی اور آئرین پروین کے ساتھ اپنی آواز کا جادو بھی جگایا لیکن یہ ان کے پورے کیرئیر کا ایک ہی گیت ہے۔ اس فلم کے ذریعے وہ فلم نگری کے شب وروزسے بھی واقف رہنے لگے۔ وہ ابھی تک یہ پوری مقبولیت نہ سمیٹ سکے تھے۔ فلم اور ٹیلی وژن ساتھ ساتھ چل رہا تھا۔ معروف صحافی عارف وقار کے لکھے ہوئے ایک ڈرامے ’دبئی چلو‘ کو جب حد درجہ شہرت مل گئی تو اسی خیال کو لے کر فلم بنائی گئی، جس میں علی اعجاز نے مرکزی کردار نبھایا، اس فلم کی مقبولیت سے ان کی شہرت کو پَر لگ گئے۔ 1979ء میں یہ فلم ریلیز ہوئی جس میں اس وقت کے بہت اہم اداکاروں نے کام کیا، جن میں ممتاز، دردانہ رحمان، اقبال حسن، اسلم پرویز، نغمہ، علاؤالدین، قوی اور ننھا شامل تھے۔ یہاں سے ان کا اصل فلمی کیریئر شروع ہوتا ہے۔ ان کی مزاحیہ جوڑی معروف اداکار ننھا کے ساتھ مقبول ہوئی، جبکہ بطور ہیروئن ممتاز کا نام ان کے ساتھ وابستہ ہوا، پھر ان دونوں جوڑیوں نے 80ء کی دہائی میں پاکستانی فلمی صنعت میں راج کیا اور بے پناہ مقبولیت حاصل کی۔ ’سالا صاحب‘ جیسی فلم اس حسین دور کی یادگار ہے جس کے نقش فلم بینوں کے دلوں پر مدتوں رہیں گے۔
فلمیں
علی اعجاز نے تقریباً 106 میں فلموں میں کام کیا، جن میں پنجابی فلموں کی تعداد 84 ہے جبکہ 22 اردو فلمیں تھیں۔ ان کے حصے میں ایک پشتو فلم بھی آئی، جس کا نام ’خانو دادا‘ تھا۔ ان کی چند نمایاں اردو اور پنجابی فلموں کی فہرست درج ذیل ہے۔
وہ یہ بھی چاہتے تھے کہ پاکستانی سینما میں کمرشل کے علاوہ آرٹ فلمیں بھی بنیں، اس کے لیے ہمیشہ کوشاں بھی رہے۔ اس سلسلے میں معروف ہدایت کار سید نور ان سے رابطے میں تھے، دونوں کے ملاپ سے ایک فلم بننے کا معاملہ بھی طے ہوا تھا مگر زندگی نے انہیں مہلت نہ دی۔ وہ یہ بھی سوچتے تھے کہ وہ فلمی ہیرو نہیں ہیں، مگر قسمت نے انہیں ہیرو بھی بنا دیا لیکن میرا ذاتی خیال یہ ہے کہ وہ اداکارہ ممتاز کے ساتھ کیے گئے کام کی وجہ سے پنجابی سینما کی تاریخ میں ہمیشہ یاد رکھے جائیں گے۔ اور علی اعجاز نے فلمی رومانوی جوڑی کی جو تصویر پیش کی، وہ آج بھی دیکھنے میں حسین اور جمالیات سے مزین ہے۔ فلم سالا صاحب کے گانے ’میں تے میرا دلبر جانی‘ اور ’وے اک تیرا پیار مینوں ملیا‘ ان دونوں پر فلمائے گئے۔ یہ مقبول گانے بھی دیکھنے اور سننے سے تعلق رکھتے ہیں۔ ان کی فنی تازگی آج بھی برقرار ہے۔
اعزازات
علی اعجاز نے مزاحیہ اداکاری کے علاوہ سنجیدہ کرداروں میں بھی اپنے آپ کو منوایا۔ حکومت پاکستان نے انھیں 14 اگست 1993ء کو صدارتی تمغائے حسن کارکردگی عطا کیا ۔
وفات
علی اعجاز 77 سال کی عمر میں 18 دسمبر 2018ء کی صبح لاہور میں دورہ قلب کے باعث انتقال کرگئے۔
آناموڈی شولا قومی باغستان
تصغیر|آناموڈی شولا قومی باغستان آناموڈی شولا بھارتی ریاست کیرلا کے مغربی گھاٹ پہاڑی سلسلے میں واقع ایک قومی باغستان ہے۔ اس کا رقبہ 7.5 مربع کلومیٹر ہے۔
بیرونی روابط
آناموڈی شولا گوگل نقشہ
زمرہ:ایڈوکی ضلع زمرہ:بھارت کے قومی پارک زمرہ:بھارت کے متحفظہ علاقے زمرہ:بھارت میں 2003ء کی تاسیسات زمرہ:جغرافیہ ضلع ایڈوکی زمرہ:جغرافیہ کیرلا زمرہ:کامنز زمرہ جس کا ربط ویکی ڈیٹا پر ہے زمرہ:کیرلا کے قومی باغستان
برقی مزاحمت
جب کسی جسم سے بجلی گزرتی ہے تو وہ جسم بجلی کے بہاؤ کے خلاف مزاحمت پیش کرتا ہے جسے برقی مزاحمت کہاجاتا ہے۔ برقی مزاحمت کی اِکائی اوھم (Ohm) ہے۔ اِس کا معکوس برقی ایصالیت ہے جس کی اِکائی μ (سیمن / mue) ہے۔ ہموار برقی کثافت میں برقی مزاحمت R، کسی جسم کے طبعی ہندسہ اور مواد کی مزاحمیت (جس سے وہ جسم بنا ہے) کا مشترکہ فعل ہے۔ جہاں : ‘‘l’’ لمبائی ہے ‘‘A’’ عمود تراشی رقبہ ہے ‘‘ρ’’ مواد کی مزاحمیت ہے برقی مزاحمت R بتاتی ہے کہ دیے گئے "برقی جُہد اختلاف"V کے لیے کسی جسم میں سے گزرنے والی جار برقی I کی مقدار کتنی ہے جہاں : وولٹیج کو برقی بھاؤ پر تقسیم کی نسبت کو حبلی مزاحمت بھی کہاجاتا ہے۔
دریافت
برقی مزاحمت کو جارج سائمن اوھم نے 1820ء کے اواخر میں دریافت کیا تھا۔
مزید دیکھیے
زمرہ:برق زمرہ:برقناطیسیت زمرہ:برقیات زمرہ:برقیاتی اصطلاحات زمرہ:طبیعی مقداریں
کیمار روچ
بین الاقوامی کیریئر
7 جون 2008ء کو، روچ کو تیسرے ٹیسٹ میں آسٹریلیا کا سامنا کرنے کے لیے ویسٹ انڈیز کے ٹیسٹ اسکواڈ میں منتخب کیا گیا۔ اس وقت وہ صرف چار فرسٹ کلاس میچ کھیل چکے تھے۔ انہیں حتمی ٹیم کے لیے منتخب نہیں کیا گیا اور کہا کہ "میں جانتا ہوں کہ جب کوئی ٹیسٹ میچ آتا ہے، تو وہ بعض اوقات اس جزیرے میں کھلاڑیوں کو ڈرافٹ کرتے ہیں جہاں میچ ہوتا ہے، لیکن مجھے اسکواڈ میں شامل ہونے کی امید نہیں تھی۔ وہاں آ کر خوشی ہوئی۔ اگر منتخب ہوا تو میں اچھی کارکردگی دکھانا چاہتا ہوں۔" روچ نے اپنا بین الاقوامی آغاز 20 جون 2008ء کو آسٹریلیا کے خلاف ٹوئنٹی 20 انٹرنیشنل میں کیا۔ یہ پہلا سینئر ٹوئنٹی 20 میچ بھی تھا جس میں اس نے کھیلا تھا۔ اس نے تین اوورز میں 2/29 کے میچ میں بہترین باؤلنگ کا مظاہرہ کرتے ہوئے شان مارش اور لیوک رونچی کی شاندار گیند بازی کا دعویٰ کیا اور ویسٹ انڈیز نے سات وکٹوں سے فتح حاصل کی۔ روچ کو جولائی 2008ء میں آسٹریلیا کے خلاف آخری دو ایک روزہ میچوں کے لیے اسکواڈ میں شامل کیا گیا تھا جب آسٹریلیا نے پہلے تین میچ جیت کر سیریز میں فتح پر مہر ثبت کی تھی۔ روچ آسٹریلیا کے خلاف سیریز کے آخری دو میچوں میں نہیں کھیلے تھے اور انہیں اپنے ڈیبیو کے لیے برمودا اور کینیڈا کے ساتھ سہ رخی سیریز تک انتظار کرنا پڑا تھا۔ 20 اگست 2008ء کو روچ - ساتھی ڈیبیو کرنے والے لیون جانسن اور برینڈن نیش کے ساتھ ایک روزہ بین الاقوامی میں ویسٹ انڈیز کے لیے اپنی پہلی شرکت کی۔ اس نے 10–1–29–2 کے اعداد و شمار کے ساتھ مکمل کیا جب ویسٹ انڈیز نے برمودا کو چھ وکٹوں سے شکست دی۔ ان کی پہلی وکٹ اسٹیون اوٹربرج کی تھی اور دوسری وکٹ برمودا کے کپتان ارونگ رومین کی تھی۔ اس نے سیریز کا دوسرا میچ کھیلا، کینیڈا کے خلاف آٹھ اوورز میں 1/49 لیا جیسا کہ ویسٹ انڈیز نے 49 رنز سے جیتا لیکن وہ فائنل میں کینیڈا کے خلاف نہیں کھیلے جو ویسٹ انڈیز نے جیتا تھا۔ 1 نومبر 2008ء کو، پاکستان کے دورے کے لیے ایک روزہ اسکواڈ کا اعلان کیا گیا، جس میں روچ ایک رکن کے طور پر شامل تھے۔ ویسٹ انڈیز کے کوچ جان ڈائیسن نے کہا کہ روچ سے توقع کی جاتی تھی کہ وہ فیڈل ایڈورڈز اور جیروم ٹیلر جیسے زیادہ تجربہ کار اور قائم باؤلرز کو ٹیم میں جگہ کے لیے دباؤ میں رکھیں گے۔ اسی دن، یہ اعلان کیا گیا کہ روچ ان چار کھلاڑیوں میں سے ایک ہیں - لیونل بیکر، لیون جانسن، اور برینڈن نیش کے ساتھ بغیر ٹیسٹ کیپ کے 15 رکنی ٹیم میں شامل ہیں جنہیں ٹیسٹ سیریز کے لیے نیوزی لینڈ کا دورہ کرنے کے لیے منتخب کیا گیا تھا۔.
بعد میں کیریئر
اکتوبر 2018ء میں کرکٹ ویسٹ انڈیز نے انہیں 2018-19ء کے سیزن کے لیے کرکٹ کے تمام فارمیٹس میں معاہدہ کیا۔ اگلے مہینے، بنگلہ دیش کے خلاف دوسرے ٹیسٹ میں، روچ نے اپنا 50 واں ٹیسٹ میچ کھیلا۔ اپریل 2019ء میں، انہیں 2019ء کرکٹ ورلڈ کپ کے لیے ویسٹ انڈیز کے اسکواڈ میں شامل کیا گیا۔ جون 2020ء میں، روچ کو انگلینڈ کے خلاف سیریز کے لیے ویسٹ انڈیز کے ٹیسٹ اسکواڈ میں شامل کیا گیا۔ ٹیسٹ سیریز اصل میں مئی 2020ء میں شروع ہونا تھی، لیکن کووڈ-19 وبائی امراض کی وجہ سے اسے جولائی 2020ء میں واپس کر دیا گیا۔ تیسرے ٹیسٹ میں روچ نے ٹیسٹ کرکٹ میں اپنی 200ویں وکٹ حاصل کی۔ 2021ء میں، روچ نے سرے کاؤنٹی کرکٹ کلب کے لیے سائن کیا، سوبرز-ٹیسیرا ٹرافی کے بعد اسکواڈ میں شامل ہوئے۔
حوالہ جات
زمرہ:سرے کے کرکٹ کھلاڑی زمرہ:برسبین ہیٹ کرکٹ کھلاڑی زمرہ:کرکٹ عالمی کپ 2011 کے کھلاڑی زمرہ:ویسٹ انڈیز کے ایک روزہ کرکٹ کھلاڑی زمرہ:ویسٹ انڈیز کے ٹیسٹ کرکٹ کھلاڑی زمرہ:ویسٹ انڈیز کے عالمی ٹوئنٹی/20 کرکٹ کھلاڑی زمرہ:بارباڈوسی کرکٹ کھلاڑی زمرہ:کرکٹ عالمی کپ 2019ء کے کھلاڑی زمرہ:ایک روزہ بین الاقوامی میں ہیٹ ٹرک کرنے والے زمرہ:ووسٹرشائر کے کرکٹ کھلاڑی زمرہ:کرکٹ عالمی کپ 2015 کے کھلاڑی زمرہ:جمیکا تالاواہز کے کرکٹ کھلاڑی زمرہ:دکن چارجرز کے کرکٹ کھلاڑی زمرہ:بارباڈوس کے کرکٹ کھلاڑی
انیت قبر
انیت قبر مصطفٰی کمال اتاترک کا مقبرہ ہے، جو ترک جنگ آزادی کے رہنما اور جمہوریہ ترکی کے بانی اور پہلے صدر) تھے۔ یہ انقرہ میں واقع ہے اور اسے ماہر تعمیرات پروفیسر ایمن اونات اور اسسٹنٹ پروفیسر احمد اورہان اردا نے ڈیزائن کیا تھا، جن کی تجویز نے اتاترک کی یادگار کے لیے 1941 میں ترک حکومت کی جانب سے منعقدہ مقابلے میں متعدد ممالک سے 48 دیگر اندراجات کو پیچھے چھوڑ دیا۔
حوالہ جات
زمرہ:1953ء میں مکمل ہونے والی عمارات و ساخات زمرہ:اتاترک عجائب گھر زمرہ:انقرہ میں سیاحتی مقامات زمرہ:انقرہ میں عجائب گھر زمرہ:انقرہ میں عمارات و ساخات زمرہ:ترکی کے قومی عجائب گھر زمرہ:ترکی میں امتیازی نشانات زمرہ:ترکی میں سوانحی عجائب گھر زمرہ:ترکی میں مقبرے زمرہ:چانکایا، انقرہ زمرہ:قومی چوک زمرہ:Short description is different from Wikidata
حیدرآباد کرکٹ ٹیم
حیدرآباد کرکٹ ٹیم ایک ڈومیسٹک کرکٹ ٹیم ہے جو حیدرآباد ، تلنگانہ شہر میں واقع ہے، جسے حیدرآباد کرکٹ ایسوسی ایشن چلاتی ہے۔ یہ رنجی ٹرافی ایلیٹ گروپ کا حصہ ہے اور اس نے رنجی ٹرافی سرکٹ میں اپنے کئی سالوں میں بکھری ہوئی کامیابیاں دیکھی ہیں۔ رانجی ٹرافی میں اپنی طویل تاریخ میں اس نے دو بار جیتا ہے اور تین بار رنر اپ آیا ہے اور ایرانی ٹرافی میں ایک بار شرکت کی ہے۔
ربط=//upload.wikimedia.org/wikipedia/commons/thumb/2/2a/Hyd_Cricket_Ranji_Team1937-38.jpg/240px-Hyd_Cricket_Ranji_Team1937-38.jpg|دائیں|تصغیر|240x240پکسل| 1937-38ء رنجی ٹرافی جیتنے والی حیدرآباد ٹیم کے ممبر
تاریخ
حیدرآباد رنجی ٹرافی کی تاریخ میں ٹورنامنٹ جیتنے والی تیسری ٹیم تھی، جب اس نے 1937/38ء کے ٹورنامنٹ میں ایسا کیا، دفاعی چیمپئن نوا نگر کو ایک وکٹ سے شکست دے کر فتح حاصل کی۔ تاہم، یہ 1943ء تک نہیں ہوگا کہ یہ ایک اور فائنل میں نظر آئے گا اور اس بار، اسے ایک مضبوط بڑودہ نے بھرپور طریقے سے شکست دی تھی۔ 1965ء میں یہ ممبئی کرکٹ ٹیم سے ہار گئی اور ایسا کرتے ہوئے، 1960ء کی دہائی میں ممبئی کی جیت کے مشہور سلسلے کو توڑنے میں ناکام رہی (ممبئی ہر سال 1960ء کی دہائی میں جیتتا تھا)۔ اس کی کامیابی کا اگلا ذائقہ 1987ء میں تھا، جہاں اس نے دہلی کو پہلی اننگز کی برتری سے شکست دی۔ یہ 2000ء کے فائنل میں بھی نظر آیا لیکن، ایک بار پھر، ممبئی کو ہرانے میں ناکام رہا۔
حوالہ جات
زمرہ:1934ء میں قائم ہونے والے کرکٹ کلب زمرہ:بھارت میں 1934ء کی تاسیسات زمرہ:تلنگانہ میں کرکٹ زمرہ:حیدرآباد، بھارت میں کرکٹ زمرہ:بھارت کی فرسٹ کلاس کرکٹ ٹیمیں زمرہ:غیر نظر ثانی شدہ تراجم پر مشتمل صفحات
بلھے شاہ
بلھے شاہ ایک پنجابی زبان صوفی شاعر تھے۔
ابتدائی زندگی
بلھے شاہ کا اصل نام عبد اللہ شاہ ہے۔ آپ رحمۃ اللہ تعالیٰ علیہ 3 مارچ 1680ء (1091ھ) میں مغلیہ سلطنت کے عروج میں اوچ گیلانیاں میں پیدا ہو ئے۔ ۔ کچھ عرصہ یہاں رہنے کے بعد قصور کے قریب پانڈومیں منتقل ہو گئے۔ان کے والد سخی شاہ محمد درویش مسجد کے امام تھے اور مدرسے میں بچوں کو پڑھاتے تھے۔ بلّہے شاہ نے والد سے ابتدائی تعلیم حاصل کی۔ بعد قصور جا کر قرآن، حدیث، فقہ اور منطق میں اعلیٰ تعلیم حاصل کی۔ قرآن ناظرہ کے علاوہ گلستان بوستان بھی پڑھی اور منطق، نحو، معانی، کنز قدوری،شرح وقایہ، سبقاء اور بحراطبواة بھی پڑھا۔ شطاریہ خیالات سے بھی مستفید ہو ئے۔ ایک خاص سطح تک حصولِ علم کے بعد ان پر انکشاف ہوا کہ دنیا بھر کے علم کو حاصل کر کے بھی انسان کا دل مطمئن نہیں ہوسکتا۔ سکونِ قلب کے لیے صرف اللہ کا تصور ہی کافی ہے۔ اسے اپنی ایک کافی میں یوں بیان کیا۔علموں بس کر او یار۔اکّو الف تیرے درکار وہ خود سیّد زادے تھے لیکن انہوں نے شاہ عنایت کے ہاتھ پر بیعت کی جو ذات کے آرائیں تھے اس طرح بلّہے شاہ نے ذات پات، فرقے اور عقیدے کے سب بندھن توڑ کر صلح کل کا راستہ اپنای ا۔ مرشد کی حیثیت سے شاہ عنایت کے ساتھ ان کا جنون آمیز رشتہ ان کی مابعد الطبیعیات سے پیدا ہوا تھا۔ وہ پکے وحدت الو جودی تھے، اس لیے ہر شے کو مظہر خدا جانتے تھے۔ مرشد کے لیے انسان کامل کا درجہ رکھتے تھے۔ مصلحت اندیشی اور مطابقت پذیری کبھی بھی ان کی ذات کا حصہ نہ بن سکی۔ ظاہر پسندی پر تنقید و طنز ہمہ وقت ان کی شاعری کا پسندیدہ جزو رہی۔ انہوں نے شاعری میں شرع اور عشق کو ایک لڑی میں پرو دیا اور عشق کو شرع کی معراج قرار دیاان کے کام میں عشق ایک ایسی زبردست قوت بن کر سامنے آتا ہے جو شرع پر چل کر پیغام حسینیت کو فروغ دیتا ہے اور یزیدیت کو ہمیشہ کے لیے شکست دیتا ہے بلّہے شاہ نے پیار محبت کے پیغام کو فروغ دیا عربی فارسی میں عالم ہونے کے باوجود انہوں نے سرائکی کو ذریعۂ اظہار بنایا تاکہ عوام سے رابطے میں آسکیں۔ ۔
زندگی
بلھے شاہ مغلیہ سلطنت کے عالمگیری عہد کی روح کے خلاف رد عمل کانمایاں ترین مظہر ہیں۔ ان کا تعلق صوفیاء کے قادریہ مکتب فکر سے تھا۔ ان کی ذہنی نشو و نما میں قادریہ کے علاوہ شطاریہ فکر نے بھی نمایاں کردار ادا کیا تھا۔ اسی لیے ان کی شاعری کے باغیانہ فکر کی بعض بنیادی خصوصیات شطاریوں سے مستعار ہیں۔ ایک بزرگ شیخ عنایت اللہ قصوری، محمد علی رضا شطاری کے مرید تھے۔ صوفیانہ مسائل پر گہری نظر رکھتے تھے اور قادریہ سلسلے سے بھی بیعت تھے اس لیے ان کی ذات میں یہ دونوں سلسلے مل کر ایک نئی ترکیب کا موجب بنے۔ بلھے شاہ انہی شاہ عنایت کے مرید تھے۔
شاعری
اپنی شاعری میں وہ مذہبی ضابطوں پر ہی تنقید نہیں کرتے بلکہ ترکِ دنیا کی مذمت بھی کرتے ہیں اور محض علم کے جمع کر نے کو وبالِ جان قرار دیتے ہیں۔ علم کی مخالفت اصل میں ” علم بغیر عمل“ کی مخالفت ہے۔ اگر بنظر غائر دیکھا جائے تو احساس ہوتا ہے کہ بلھے شاہ کی شاعری عالمگیری عقیدہ پرستی کے خلاف رد عمل ہے۔ ان کی زندگی کا بیشتر حصہ چونکہ لاقانونیت، خانہ جنگی، انتشار اور افغان طالع آزماؤں کی وحشیانہ مہموں میں بسر ہوا تھا، اس لیے اس کا گہرا اثر ان کے افکار پر بھی پڑا۔ ان کی شاعری میں صلح کل، انسان دوستی اور عالم گیر محبت کا جو درس ملتا ہے ،وہ اسی معروضی صورت حال کے خلاف رد عمل ہے۔
انتقال
بلھے شاہ کا انتقال بعمر 77 سال 22 اگست 1757ء میں قصور میں ہوا اور یہیں دفن ہوئے۔ ان کے مزار پر آج تک عقیدت مند ہر سال ان کی صوفیانہ شاعری گا کر انہیں خراج عقیدت پیش کرتے ہیں۔ تاریخِ وصال کے بارے میں مختلف اقوال ہیں۔بقول تذکرہ اولیائے پاکستان ،1181ھ ہے۔آپ کا مزار مبارک " قصور" ریلوے روڈ پر زیارت گاہِ خاص و عام ہے۔آپ کاعرس ہرسال شمسی ماہ بھا دوں میں جو چاند نظر آئے اس کی 11،12 تاریخ کو قصور میں منعقد ہوتا
حوالہ جات
زمرہ:1680ء کی پیدائشیں زمرہ:1757ء کی وفیات زمرہ:ہندوستانی صوفیا زمرہ:پاکستان میں تصوف زمرہ:پاکستان میں صوفی مزارات زمرہ:پاکستانی ادب زمرہ:پاکستانی شعرا زمرہ:پاکستانی صوفیا زمرہ:پاکستانی مسلم شخصیات زمرہ:پنجابی زبان کے شعرا زمرہ:پنجابی شخصیات زمرہ:پنجابی شعرا زمرہ:پنجابی صوفی اولیا زمرہ:پنجابی صوفیا زمرہ:تصوف زمرہ:صوفی شعرا زمرہ:ضلع قصور زمرہ:ضلع قصور کی شخصیات زمرہ:مغل سلطنت کے صوفیا زمرہ:مغلیہ سلطنت کے شعراء زمرہ:ہندوستانی صوفیاء زمرہ:کامنز زمرہ جس کا ربط ویکی ڈیٹا پر ہے زمرہ:اولیا
الفونسو تھیوڈور رابرٹس
الفانسو (ایلفی) تھیوڈور رابرٹس (پیدائش: 18 ستمبر 1937ء) | (انتقال: 24 جولائی 1996ء) ونسنٹیا کے سیاسی کارکن اور کرکٹ کھلاڑی تھے۔
الفی رابرٹس انسٹی ٹیوٹ
رابرٹس کے نام سے منسوب، ایلفی رابرٹس انسٹی ٹیوٹ ایک آزاد غیر سرکاری تنظیم ہے جو مونٹریال، کیوبیک، کینیڈا میں واقع ہے، جس کی بنیاد 2001ء میں رکھی گئی تھی۔ الفی رابرٹس انسٹی ٹیوٹ ان کی زندگی کے کام کو وسعت دیتا ہے، اور یہ بنیادی طور پر افریقہ، کیریبین اور ان کے لوگوں سے متعلق پرنٹ اور میڈیا مواد کا ایک بڑا ذخیرہ ہے۔ جون 2005ء میں الفی رابرٹس انسٹی ٹیوٹ نے اپنی پہلی اشاعت کا آغاز کیا، ایک کتاب جس کا نام اے ویو فار فریڈم ہے: الفی رابرٹس اسپیکس آن دی کیریبین، کرکٹ، مونٹریال، اور سی ایل آر جیمز یہ کتاب ایلفی رابرٹس کے ساتھ ایک وسیع انٹرویو پر مبنی ہے جو ڈیوڈ آسٹن نے جنوری 1995ء میں رابرٹس کی موت سے ایک سال قبل لیا تھا۔
انتقال
ان کا انتقال 24 جولائی 1996ء کو مونٹریال، کیوبیک، کینیڈا میں ہوا، اس کی عمر 58 سال تھی۔
حوالہ جات
زمرہ:کینیڈا کو سینٹ وینسینٹ و گریناڈائنز کے تارکین وطن زمرہ:جزائر ونڈوارڈ ٹیم کے کرکٹ کھلاڑی زمرہ:ویسٹ انڈیز کے ٹیسٹ کرکٹ کھلاڑی زمرہ:سینٹ وینسینٹ و گریناڈائنز کے کرکٹ کھلاڑی زمرہ:ٹرینیڈاڈ و ٹوباگو کے کرکٹ کھلاڑی زمرہ:سینٹ وینسینٹ و گریناڈائنز کے سیاست دان زمرہ:1996ء کی وفیات زمرہ:1937ء کی پیدائشیں زمرہ:غیر نظر ثانی شدہ تراجم پر مشتمل صفحات
فواد عالم
فواد طارق عالم (پیدائش: 8 اکتوبر 1985ء) ایک پاکستانی کرکٹ کھلاڑی اور اداکار ہیں جو سندھ اور پاکستان کی قومی کرکٹ ٹیم کے لیے کھیلتے ہیں۔ انہوں نے مئی 2007ء میں پاکستان کے لیے بین الاقوامی کریئر کا آغاز کیا۔ وہ 88 ٹیسٹ اور 10 سال سے زیادہ کے وقفے کے بعد پاکستان کی ٹیسٹ ٹیم میں واپس آئے، یہ یونس احمد کے 104 ٹیسٹ کے وقفے کے بعد ٹیسٹ کرکٹ میں کسی پاکستانی کا دوسرا طویل ترین فرق ہے۔ ڈومیسٹک فرسٹ کلاس میچوں میں شاندار رنز بنانے کے باوجود انہیں ایک دہائی سے زائد عرصے تک پاکستان کی ٹیسٹ کرکٹ ٹیم میں منتخب ہونے سے حیران کن طور پر نظر انداز کیا گیا۔ کیریئر بیٹنگ اوسط کے حوالے سے، فواد فرسٹ کلاس کرکٹ میں ہمہ وقت کے ٹاپ 50 بلے بازوں میں شامل ہیں۔ وہ اس فہرست میں واحد پاکستانی ہیں۔ کراچی میں پیدا ہونے والے فواد بنیادی طور پر بائیں ہاتھ کے بلے باز کے طور پر کھیلتے ہیں لیکن ساتھ ہی بائیں ہاتھ کے آرتھوڈوکس کی سست گیند بھی کرتے ہیں۔ پاکستان کے لیے 10 سال سے زیادہ بین الاقوامی کرکٹ نہ کھیلنے کے بعد، وہ اگست 2020ء میں انگلینڈ کے خلاف ٹیسٹ کرکٹ میں واپس آئے۔ وہ اپنے ارطغرل بے قسم کے دستخطی انداز کے جشن کے لیے بھی جانا جاتا ہے، جسے انہوں نے ترکی کی تاریخی ڈرامہ سیریز Diriliş: Ertuğrul سے نقل کیا۔
ابتدائی زندگی اور خاندان
فواد کا تعلق ایک کرکٹ خاندان سے ہے اور وہ ایک پاکستانی اول درجہ کرکٹ کھلاڑی طارق عالم کے ہاں پیدا ہوئے۔ ان کے پھوپھی، رفعت عالم، اور ان کے ماموں، وحید مرزا، پاکستان کے لیے اول درجہ کرکٹ کھیلتے تھے۔ وہ انگریز ٹیسٹ کرکٹ کھلاڑی عثمان افضل کے کزن ہیں۔ نومبر 2011ء میں فواد نے پاکستان کے سابق ٹیسٹ کرکٹ کھلاڑی منصور اختر کی بیٹی سے کراچی میں شادی کی۔
کیریئر
پاکستان کی مایوس کن ورلڈ کپ مہم کے بعد، فواد کو ابوظہبی میں سری لنکا کے خلاف ایک روزہ بین الاقوامی سیریز کے لیے 16 رکنی اسکواڈ میں شامل کیا گیا۔ ڈیبیو پر، وہ پہلی ہی گیند پر صفر پر آؤٹ ہوئے۔ ان کا دوسرا ون ڈے ایک بہتر تجربہ تھا کیونکہ اس نے آرڈر کے نیچے 32 ناقابل شکست رنز بنائے جب جے پور میں پاکستان نے بھارت کو 31 رنز سے شکست دی۔ ان دو میچوں کے درمیان، فواد نے 2007ء کے آئی سی سی ورلڈ ٹوئنٹی 20 ٹورنامنٹ کے لیے پاکستان کے اسکواڈ کے حصے کے طور پر جنوبی افریقہ کا سفر کیا۔ اس نے سیمی فائنل میں نیوزی لینڈ کے خلاف دو وکٹیں حاصل کیں، کیونکہ پاکستان نے فائنل تک رسائی حاصل کی، جس کے لیے انہیں منتخب نہیں کیا گیا۔ ایشیا کپ میں، جون 2008ء میں، انہوں نے ہانگ کانگ کے خلاف اپنی پہلی بین الاقوامی نصف سنچری بنائی۔ بعد ازاں انہیں جنوری 2009ء میں سری لنکا سیریز کے لیے ڈراپ کر دیا گیا۔ اکتوبر 2008ء میں، فواد کو سری لنکا، پاکستان، زمبابوے اور میزبان کینیڈا کے درمیان کینیڈا میں کھیلے جانے والے چار ملکی ٹوئنٹی 20 انٹرنیشنل ٹورنامنٹ کے لیے منتخب کیا گیا۔ ٹورنامنٹ کے چوتھے میچ میں انہوں نے صرف آٹھ گیندوں پر تین چھکوں کی مدد سے 23 ناٹ آؤٹ رن بنائے اور ایک وکٹ حاصل کی۔ زمبابوے کے خلاف اگلے میچ میں انہوں نے 3 اوورز میں سات رنز دے کر تین وکٹیں حاصل کیں۔
2010ء
فواد کو 2010ء میں انگلینڈ کے دورے کے لیے منتخب کیا گیا تھا۔ انہوں نے انگلینڈ میں کلب کرکٹ کھیلی تاکہ خود کو حالات کی عادت ڈال سکے۔ فواد نے پہلے دو میچوں میں اچھا اسکور کیا لیکن ان کی بڑی کامیابی تیسرے ایک روزہ میں اس وقت آئی جب انہوں نے اپنا ٹاپ سکور بڑھا کر 64 تک پہنچا دیا۔ انہوں نے متحدہ عرب امارات میں جنوبی افریقہ کے خلاف ون ڈے سیریز کے لیے اپنی جگہ برقرار رکھی۔ پانچ میچوں کی سیریز میں 123 رنز بنانے کے بعد انہیں ون ڈے ٹیم سے ڈراپ کر دیا گیا اور اسی سال نیوزی لینڈ کے دورے کے بعد ٹی ٹوئنٹی ٹیم میں جگہ کھو دی گئی۔
ایشیا کپ 2014ء میں واپسی
ساڑھے تین سال تک تمام فارمیٹس سے ڈراپ ہونے کے بعد، فواد کے مقامی طور پر متاثر کن ڈسپلے (سب سے خاص طور پر سیزن 2013/14ء میں پریذیڈنٹ ون ڈے ٹرافی میں سب سے زیادہ رنز بنانے والے کھلاڑی) نے انہیں ایشیا کپ کے لیے قومی ٹیم میں واپس بلا لیا۔ 2014ء میں۔ واپس بلانے کے بعد ان کا پہلا میچ میزبان ٹیم بنگلہ دیش کے خلاف تھا، جس میں زخمی شرجیل خان کی نمائندگی کی گئی۔ انہوں نے 326 کے مسابقتی تعاقب میں 70 گیندوں پر 74 رنز بنا کر ٹیم کی فتح میں اہم کردار ادا کیا۔ اس نے فائنل میں سری لنکا کے خلاف اپنی پہلی بین الاقوامی ون ڈے سنچری (114 ناٹ آؤٹ) بنا کر اپنی فارم کو جاری رکھا، اپنی ٹیم کو 18/ سے بچا لیا۔ مصباح الحق اور عمر اکمل کی مدد سے 3 سے 260/5۔ اس کی کوشش کافی نہیں تھی حالانکہ سری لنکا نے 2014ء کے ایشیا کپ کا چیمپئن بننے کے ہدف کا کامیابی سے تعاقب کیا۔
2017ء کے بعد
2017ء میں فواد نے لنکاشائر لیگ میں کلیتھرو کرکٹ کلب کے لیے بطور پروفیشنل کھیلنے کے لیے معاہدہ کیا۔ اپریل 2018ء میں، انہیں 2018ء کے پاکستان کپ کے لیے سندھ کے دستے کا نائب کپتان نامزد کیا گیا۔ مارچ 2019ء میں، انہیں 2019ء پاکستان کپ کے لیے بلوچستان کے اسکواڈ میں شامل کیا گیا۔ ستمبر 2019ء میں، فواد کو 2019-20ء قائد اعظم ٹرافی ٹورنامنٹ کے لیے سندھ کے اسکواڈ میں شامل کیا گیا۔
ٹیسٹ کیریئر
جولائی 2009ء میں، فواد گھر سے باہر ڈیبیو پر ٹیسٹ سنچری بنانے والے پہلے پاکستانی کرکٹر بن گئے، اور سری لنکا کے خلاف دوسرے ٹیسٹ کی دوسری اننگز میں 168 رنز بنا کر ڈیبیو پر سنچری بنانے والے دسویں کھلاڑی بن گئے۔ کپتان یونس خان کے ساتھ دوسری وکٹ کے لیے 200 رنز کی شراکت میں، اس جوڑی نے 1981-82ء میں لاہور میں محسن خان اور ماجد خان کے درمیان 151 رنز کا سابقہ ​​ریکارڈ توڑا۔ یہ سری لنکا میں سری لنکا کے خلاف پاکستان کی سب سے بڑی شراکت بھی تھی۔ تاہم، صرف دو ٹیسٹ میچوں کے بعد، انہیں ٹیم سے ڈراپ کر دیا گیا۔ دسمبر 2019ء میں، دس سال سے زیادہ کے وقفے کے بعد، فواد کو سری لنکا کے خلاف دو میچوں کی ہوم سیریز کے لیے پاکستان کے ٹیسٹ اسکواڈ میں شامل کیا گیا۔ فرسٹ کلاس کی سطح پر اپنی مسلسل کارکردگی کے بعد انہیں قومی ٹیسٹ سائیڈ میں کال ملا اور ایک دہائی سے زائد کے وقفے کے بعد جب انہیں کال اپ موصول ہوا، تب تک وہ 26 سنچریوں کی مدد سے 8000 سے زیادہ رنز بنا چکے تھے۔ فرسٹ کلاس کرکٹ میں شاندار اوسط 56.48۔ جون 2020ء میں، انہیں کووڈ-19 وبائی امراض کے دوران پاکستان کے دورہ انگلینڈ کے لیے 29 رکنی اسکواڈ میں شامل کیا گیا تھا۔ جولائی 2020ء میں، انہیں انگلینڈ کے خلاف ٹیسٹ میچوں کے لیے پاکستان کے 20 رکنی اسکواڈ میں شامل کیا گیا۔ اگست 2020ء میں، فواد نے اپنے آخری ٹیسٹ میچ میں شرکت کے بعد 10 سال اور 258 دن کے وقفے کے بعد انگلینڈ کے خلاف دوسرا ٹیسٹ کھیلا۔ پہلی اننگز میں انہوں نے صفر پر آؤٹ ہونے سے پہلے چار گیندوں کا سامنا کیا۔ دسمبر 2020ء میں، فواد کو نیوزی لینڈ کے خلاف غیر ملکی سیریز کے لیے پاکستان کے ٹیسٹ اسکواڈ میں شامل کیا گیا۔ پہلے ٹیسٹ میں، انہوں نے 11 سال سے زائد عرصے کے بعد اپنی پہلی ٹیسٹ سنچری بنائی، دونوں کے درمیان 4,218 دن کا وقفہ تھا۔ وارن بارڈسلے کے 5,093 اور سید مشتاق علی کے 4,544 دنوں کے بعد یہ سب سے طویل عرصہ تھا۔ انہوں نے ارطغرل غازی کے مشہور جشن کے انداز کی نقل بھی کی جسے انہوں نے 2014 کی ترک ڈرامہ سیریز Diriliş: Ertuğrul میں نیوزی لینڈ کے خلاف ٹیسٹ سنچری اسکور کرنے کے بعد ایک مشہور سین سے نقل کیا تھا۔ جنوری 2021ء میں، فواد کو جنوبی افریقہ کے خلاف ان کی ہوم سیریز کے لیے پاکستان کے 17 رکنی ٹیسٹ اسکواڈ میں شامل کیا گیا۔ پہلے ٹیسٹ میں فواد نے فہیم اشرف کے ساتھ سنچری شراکت میں 109 رنز بنائے۔ 30 اپریل 2021ء کو، فواد اپنے پہلے چار ٹیسٹ 50 کو 100 میں تبدیل کرنے والے پہلے ایشیائی کرکٹر بن گئے۔ انہوں نے یہ سنگ میل زمبابوے کے خلاف پہلے ٹیسٹ میچ کے دوران حاصل کیا۔ اگست 2021ء میں، انہوں نے سبینا پارک میں ویسٹ انڈیز کے خلاف دوسرے ٹیسٹ کے دوران ایک اور سنچری بنا کر اپنی عمدہ فارم کو مزید جاری رکھا۔ وہ ہندوستان کے چیتیشور پجارا کے 24 اننگز کے پچھلے ریکارڈ کو پیچھے چھوڑتے ہوئے اننگز (22) کی مدت میں پانچ ٹیسٹ سنچریوں تک پہنچنے والے تیز ترین پاکستانی کے ساتھ ساتھ تیز ترین ایشیائی بلے باز بھی بن گئے۔
کامیابیاں
پہلی بار فواد کو سال 2021ء کے لیے آئی سی سی مینز ٹیسٹ ٹیم آف دی ایئر میں شامل کیا گیا۔
کرکٹ سے باہر
اپریل 2019ء میں، فواد نے پی ٹی وی کے ایک مزاحیہ ڈرامہ سیٹ کام "گھر داماد" میں مختصر کردار ادا کیا۔ اپریل 2021ء میں، انہوں نے اردو فلیکس ویب سیریز، "خودکش محبت" میں بطور اداکار ڈیبیو کیا۔
حوالہ جات
زمرہ:1985ء کی پیدائشیں زمرہ:بقید حیات شخصیات زمرہ:پاکستان کسٹمز کے کرکٹ کھلاڑی زمرہ:پاکستان کے ایک روزہ کرکٹ کھلاڑی زمرہ:پاکستان کے عالمی ٹوئنٹی/20 کرکٹ کھلاڑی زمرہ:پاکستان کے کرکٹ کھلاڑی زمرہ:پاکستان کے ٹیسٹ کرکٹ کھلاڑی زمرہ:پہلے ٹیسٹ میچ میں سینچری بنانے والے کرکٹ کھلاڑی زمرہ:سندھ کے کرکٹ کھلاڑی زمرہ:کراچی سے کرکٹ کھلاڑی زمرہ:کراچی کنگز کے کرکٹ کھلاڑی زمرہ:کراچی کے کھلاڑی زمرہ:کراچی وائٹس کے کرکٹ کھلاڑی زمرہ:کراچی ڈالفن کے کرکٹ کھلاڑی زمرہ:مہاجر شخصیات زمرہ:نیشنل بنک آف پاکستان کے کرکٹ کھلاڑی زمرہ:ڈورونٹو راجشاہی کے کرکٹ کھلاڑی زمرہ:سوئی سدرن گیس کمپنی کے کرکٹ کھلاڑی زمرہ:ویکی ڈیٹا سے مطابقت رکھنے والی مختصر تفصیل
دولت پورہ
دولت پورہ پاکستان کا ایک آباد مقام جو ضلع چارسدہ میں واقع ہے۔
حوالہ جات
زمرہ:ضلع چارسدہ کی یونین کونسلیں زمرہ:ضلع چارسدہ کے آباد مقامات
مڈوے، پارک کاؤنٹی، انڈیانا
مڈوے، پارک کاؤنٹی، انڈیانا ریاستہائے متحدہ امریکا  کا ایک انانکارپوریٹڈ علاقہ  جو پارک کاؤنٹی، انڈیانا میں واقع ہے۔
تفصیلات
مڈوے، پارک کاؤنٹی، انڈیانا کی مجموعی آبادی  164 میٹر سطح سمندر سے بلندی پر واقع ہے۔
حوالہ جات
زمرہ:انڈیانا میں انانکارپوریٹڈ علاقے زمرہ:Short description is different from Wikidata
بٹلرs، کیلیفورنیا
بٹلرs، کیلیفورنیا ریاستہائے متحدہ امریکا کا ایک آباد مقام جو امپیریل کاؤنٹی، کیلیفورنیا میں واقع ہے۔
تفصیلات
بٹلرs، کیلیفورنیا کی مجموعی آبادی -31 میٹر سطح سمندر سے بلندی پر واقع ہے۔
سڈنی منٹ
سڈنی منٹ (انگریزی: Sydney Mint) آسٹریلیا کا ایک ٹکسال و عجائب گھر جو نیو ساؤتھ ویلز میں واقع ہے۔
حوالہ جات
زمرہ:نیو ساؤتھ ویلز کی تاریخ زمرہ:سڈنی میں عمارات و ساخات زمرہ:سڈنی میں عجائب گھر زمرہ:1816ء میں پایہ تکمیل سرکاری عمارات زمرہ:آسٹریلیا میں 1854ء کی تاسیسات زمرہ:سڈنی میں سرکاری عمارات زمرہ:میکوری اسٹریٹ، سڈنی
گنجائشیت
کسی جسم کی برقی بار کو محفوظ کرنے کی صلاحیت گنجائشیت یا گنجائش کہلاتی ہے۔ اس کا انحصار، گنجائشدار (capacitor) کی پلیٹوں کے رقبہ٬ ان کے درمیان کے فاصلہ اور ان کے درمیان موجود ذُو برق (dielectric) کی پروانگی (permittivity) پر ہے۔ پلیٹوں کا رقبہ جتنا زیادہ ہوتا ہے گنجائشدار کی گنجائشیت اتنی ہی زیادہ ہوتی ہے۔ اسی طرح پلیٹوں کے درمیان فاصلہ جتنا کم ہوتا ہے گنجائشدار کی گنجائشیت اتنی زیادہ ہوتی ہے۔
گنجائش کو فیراڈ (farad) میں ماپتے ہیں۔ اگر 1 کولمب برقی بار کی وجہ سے پلیٹوں کے درمیان 1 وولٹ برقی جُہد (electric potential) ہو تو گنجائشیت 1 فیراڈ ہو گی۔
حوالہ جات
زمرہ:برق زمرہ:برقیات زمرہ:طبیعی مقداریں زمرہ:طبیعیاتی تصورات
اصداء ساز
اصداء ساز(Resonator)مضراب؛ گونج پیدا کرنے والی کوئی شے ؛ گونج یا سرکے ذریعے آواز بڑھانے کا کوئی آلہ یا طریق کار کو اصداء ساز کہا جاتا ہے
زمرہ:برقناطیسیت زمرہ:صدائیات زمرہ:کامنز زمرہ جس کا ربط ویکی ڈیٹا پر ہے
برقی مسدودیت
Impedance
زمرہ:برقیات زمرہ:برقیاتی اصطلاحات زمرہ:محاسات (مشعہ) زمرہ:طبیعی مقداریں زمرہ:Short description is different from Wikidata
ڈھکی
ڈھکی پاکستان کا ایک پاکستان کی یونین کونسلیں جو ضلع چارسدہ میں واقع ہے۔
حوالہ جات
زمرہ:ضلع چارسدہ کی یونین کونسلیں زمرہ:ضلع چارسدہ کے آباد مقامات زمرہ:ویکی ڈیٹا سے مطابقت رکھنے والی مختصر تفصیل
سمیع اللہ خان
سمیع اللہ خان (پیدائش: 4 اگست 1982ء میانوالی) پاکستان کرکٹ ٹیم کے کھلاڑی ہیں جنھوں نے ابتک 2 ایک روزہ کرکٹ کھیلے ہیں ۔
حوالہ جات
زمرہ:1982ء کی پیدائشیں زمرہ:بقید حیات شخصیات زمرہ:پاکستان کے ایک روزہ کرکٹ کھلاڑی زمرہ:پاکستان کے کرکٹ کھلاڑی زمرہ:پشتون شخصیات زمرہ:خیبر پختونخوا کے کرکٹ کھلاڑی زمرہ:سرگودھا کے کرکٹ کھلاڑی زمرہ:سوئی ناردرن گیس پائپ لائنز لمیٹڈ کے کرکٹ کھلاڑی زمرہ:فیصل آباد کے کرکٹ کھلاڑی زمرہ:فیصل آباد وولوز کے کرکٹ کھلاڑی زمرہ:ویکی ڈیٹا سے مطابقت رکھنے والی مختصر تفصیل
مڈوے، سپینسر کاؤنٹی، انڈیانا
مڈوے، سپینسر کاؤنٹی، انڈیانا ریاستہائے متحدہ امریکا  کا ایک انانکارپوریٹڈ علاقہ  جو سپینسر کاؤنٹی، انڈیانا میں واقع ہے۔
تفصیلات
مڈوے، سپینسر کاؤنٹی، انڈیانا کی مجموعی آبادی  120.09 میٹر سطح سمندر سے بلندی پر واقع ہے۔
حوالہ جات
زمرہ:انڈیانا میں انانکارپوریٹڈ علاقے
رومی شہنشاہ
رومی شہنشاہ (Roman emperor) رومی سلطنت (27 ق م میں شروع ہونے والی) کا شاہی حکمران تھا۔ شہنشاہوں نے تاریخ میں مختلف القابات کا استعمال کیا جن میں سے ایک قیصر (Caesar) تھا۔
تحریضیت
برقیات اور برقناطیسیت میں امالیت برقی موصل، جیسا کہ کوائل، کے اس رجحان کی وضاحت کرتا ہے جس میں وہ برقی رو میں تبدیلی کی مُخالفت کرتا ہے۔ جب کسی موصل میں برقی رو کا بہاؤ ہوتا ہے تو اس کے گرد ایک مقناطیسی میدان پیدا ہوتا ہے۔ برقی رو میں تبدیلی مقناطیسی میدان میں تبدیلی پیدا کرتی ہے۔ فیراڈے کے قانونِ امالہ کے مطابق کسی بھی برقی دور میں مجموعی مقناطیسی میدان (مقناطیسی سیلان) میں تبدیلی اس برقی دور کے اردگرد برقی قوتِ مُتَحَرْکہ (وولٹیج) پیدا کرتا ہے۔ اس مظہر کو برقناطیسی امالہ (electromagnetic induction) کہتے ہیں۔
ڈاکٹر اے کیو خان انسٹی ٹیوٹ آف کمپیوٹر سائنسز اینڈ انفارمیشن ٹیکنالوجی
نومبر 2000ء میں پاکستان کے معروف سائنس دان اور کے آر ایل کے گزشتہ چیئرمین ڈاکٹر عبدالقدیر خان نے کہوٹہ میں ڈاکٹر اے کیو خان انسٹی ٹیوٹ آف کمپیوٹر سائنسز اینڈ انفارمیشن ٹیکنالوجی (ککسٹ) کا افتتاح کیا۔
ابتدا میں ککسٹ نے کمپیوٹر سائنس میں بیچلرز کا پروگرام متعارف کیا جو گومل یونیورسٹی کے تحت ملحقہ تھا۔ بعد میں بی ای آئی ٹی (انجینئری اِن انفارمیشن ٹیکنالوجی) کی چار سالہ ڈگری یونیورسٹی آف انجینئری ٹیکسلا کے ذریعے شروع کرائی۔ بعد میں اس ڈگری کو بی ایس آئی ٹی کی ڈگری میں تبدیل کر دیا گیا اور یہ نیشل کمپیوٹنگ ایجوکیشن ایکریڈیشن کونسل کے ذریعے تصدیق شدہ ہے۔
سال 2015ء میں بی ایس سی ای کے نام سے نئے ڈگری پروگرام کا آغاز بھی کیا گیا۔
اعزازات اور ایوارڈ
ککسٹ کے طلبہ ہر سال مختلف یونیورسٹیز کے مقابلوں میں حصہ لیتے ہیں۔ ان مقابلوں میں سپیڈ پروگرامنگ، ورڈ پریس، گرافک ڈیزائننگ، گیمنگ، وائرنگ وغیرہ شامل ہیں۔ اس کے ساتھ ساتھ کھیلوں کے مقابلے بھی منعقد ہوتے ہیں۔ اب تک ککسٹ کے طلبہ و طالبات مختلف مقابلوں میں حصہ لے کر نمایاں مقام بھی حاصل کر چکے ہیں جن کا تعلق قومی سطح پر منعقد ہونے والے سافٹ ویئر مقابلہ جات، کوئز مقابلہ جات اور سافٹ ویئر منصوبہ جات سے ہے۔
حوالہ جات
زمرہ:پاکستان کی سرکاری جامعات زمرہ:پنجاب (پاکستان) کی جامعات و دانشگاہیں زمرہ:پنجاب میں تعلیم زمرہ:ضلع راولپنڈی کی جامعات اور کالج زمرہ:پنجاب، پاکستان میں سرکاری جامعات اور کالج زمرہ:پاکستان کی انجینئرنگ جامعات و کالج زمرہ:پاکستان کی ہندسیاتی جامعات زمرہ:Articles using infobox university
صفریت
رمز کاری یا صفریت ( انگریزی: Encryption ) محرمیت یا رازداری کی خاطر معلومات کی ایسے انداز سے تشفیر کرنے کو کہا جاتا ہے جس میں صرف اور صرف مخصوص فرد یا افراد ہی حقیقی پیغام کو پڑھ سکیں۔ صفریت کسی بھی شخص کو پیغام یا مواد تک رسائی سے نہیں روک سکتی لیکن اگر کوئی ایسا شخص اسے پڑھ رہا ہے جسے یہ پیغام نہیں پڑھنا چاہیے تو وہ پیغام اسے سمجھ میں نہیں آئے گا۔ اس پیغام کو سمجھنے کے لیے ضروری ہے کہ اس شخص کو پیغام سمجھنے کا طریقہ کار بھی معلوم ہو۔ صفریت خفیہ پیغام رسانی کا بہت پرانا طریقہ کار ہے۔ قدیم دور میں پیغامات عام طور الفاظ(Text) کی شکل میں لکھے جاتے تھے اس لیے تفشیر کے بعد بھی پیغام الفاظ ہی رہتا تھا۔ جدید دور میں خاص طور پر کمپیوٹر کی ایجاد کے بعد الفاظ کے علاوہ آڈیو ویڈیو اور دیگر طرح کے ڈیٹا پر بھی تشفیر لگا کر اسے محفوظ بنایا جاسکتا ہے۔
تشفیر خود سے بھی کی جاسکتی ہے اور کمپیوٹر کے ذریعے بھی۔ کمپیوٹر کے ذریعے کی گئی تشفیر بہت مظبوط اور محفوظ ہوتی ہے اسے آسانی سے توڑا نہیں جاسکتا۔ اس مقصد کے لیے تشفیری الگورتھم استعمال کیے جاتے ہیں۔ عام طور تشفیری الگورتھم دیے گئے پیغام کے الفاظ میں مخصوص جگہوں پر مخصوص حرف شامل کرتے ہیں۔ ان جگہوں اور حروف کی ترتیب صفری کلید(Encryption Key) کہلاتی ہے۔ یہ ترتیب اس فرد کو بھی معلوم ہونی چاہیے جو اس پیغام کو سمجھنے کا اہل ہے۔ جب یہ پیغام منزل مقصود پر پہنچے گا تو اسے تشفیری کلید کا استعمال کرتے ہوئے ڈی کرپٹ کر دیا جائے گا یعنی اس میں مخصوص جگہوں سے مخصوص حروف نکال دئے جائیں گے۔ مثال کے طور پر درج ذیل انگریزی پیغام بھیجا گیا
Hello this is Henry
اس میں صفریت کے لیے ہر پانچ حرف کے بعد انگریزی حرف P کا اضافہ کر دیا جائے گا۔ اب یہ پیغام یوں بن جائے گا۔
Hellop this pis Henpry
اس پیغام کو ایسا فرد پڑھے گا جو اس پر لگائی گئی صفریت نہیں سمجھتا تو اس کے لیے یہ پیغام سمجھنا مشکل ہو جائے گا اور جس کو معلوم ہوگا وہ ہر پانچویں حرف کے بعد p کو ہٹا کر اصل پیغام تک پہنچ جائے گا۔ صفریت کو مزید مشکل اور پیچیدہ کیا جاسکتا ہے۔ اس میں دیگر کئی قسم کی چیزیں شامل کی جاسکتی ہیں مثال کے طور پر حروف کو الٹ دینا۔ کسی مخصوص حرف کو کسی دوسرے حرف سے تبدیل کرنا۔ مخصوص مقامات پر ایک کی بجائے کئی حرف شامل کرنا یا یہ تمام طریقہ کار استعمال کرنا۔
تشاکلی کلید صفریت( Symmetric Key Encryption)
اس طریقہ کار میں معلومات کو صفریت (Encrypt) اور غیر صفریت(Dycrypt) کرنے والی کلید ایک جیسی ہوتی ہے اور معلومات بھیجنے والے اور موصول کرنے والوں کو اس کا علم ہونا چاہیے۔ اوپر دی گئی مثال اس طریقہ کی وضاحت کرتی ہے۔
عوامی کلید صفریت(Public Key Encryption)
اس طریقہ کار میں معلومات کو صفریت کرنے والے ایک عوامی کلید(Public Key) بناتے ہیں جس کو استعمال کرکے کوئی بھی معلومات کو صفریت کر سکتا ہے لیکن اسے واپس غیر صفریت میں لانے کے لیے ایک نجی کلید(Private Key) صرف اس کے پاس ہوتی جو اصل معلومات کو پڑھنے کا اختیار رکھتا ہے۔ مطلب یہ کہ معلومات کو صفریت کرنے والی کلید علاحدہ اور واپس لانے کی کلید علاحدہ ہوتی ہے۔ اس طریقہ کار تذکرہ پہلی مرتبہ 1973 میں ایک خفیہ دستاویز میں کیا گیا۔ اس سے بیشتر تمام تر صفریت تشاکلی کلید سے کی جاتی تھی۔1991 میں فل زمرمین نے اس کا پہلا اطاقیہ(Application) لکھا اور اسے اوپن سورس کی ذریعے مفت تقسیم کیا۔2010 میں مشہور کمپنی سمنٹک(Symantic) نے اسے خریدا اور اس میں دیگر اضافے کیے
صفریت کا استعمال
صفریت کا استعمال ایک طویل عرصے تک فوجی و عسکری نقطہ نظر سے کیا جاتا رہا ہے۔ تاہم اب یہ غیر فوجی مقاصد کے لیے بھی استعمال کی جاتی ہے۔ خاص طور پر کمپیوٹر اور انٹرنیٹ کے بعد صفریت کی اہمیت کئی گنا بڑھ گئی ہے۔ آپ بہت سی ویب سائٹس میں اپنا پاس ورڈ دے کر داخل ہوتے ہیں۔ ہر ویب سائٹ کی یہ ذمہ داری ہوتی ہے کہ وہ آپ کے پاس ورڈ کو اپنے پاس صفریت کرکے رکھے۔ اگر یہ پاس ورڈ بغیر صفریت کے رکھے جائیں تو خدشہ ہے کہ کو اور بھی ان کو پڑھ کر آپ کی نجی معلومات تک پہنچ سکتا ہے۔کمپیوٹر سیکیورٹی انسٹی ٹیوٹ کے مطابق 71 فیصد کمپنیاں اپنی معلومات کے تبادلے کے دوران صفریت کو استعمال کرتی ہیں جبکہ 53 فیصد اپنے پاس محفوظ معلومات کو بھی صفریت کرکے رکھتی ہیں۔ حالیہ دنوں میں کئی ایسے واقعات ہوئے ہیں جن میں معلومات لیپ ٹاپ یا کسی بیک اپ ڈرائیو وغیرہ سے چوری کی گئیں۔ اس لیے یہ سفارش کی جاتی ہے کہ معلومات اگر ایک جگہ سے دوسری جگہ منتقل نہ بھی کی جا رہی ہوں تب بھی انہیں ضرور صفریت کرکے رکھنا چاہیے(اسے حالت سکون(At rest) بھی کہا جاتا ہے) کہ اگر آپ کا لیپ ٹاپ یا ڈرائیو وغیرہ چوری بھی ہو جائے تو اس میں سے معلومات حاصل نہ کی جاسکیں۔ ڈیجیٹل رائٹس منیجمنٹ (Digital Rights Management) بھی حالت سکون صفرت کا ایک نظام ہے جو کاپی رائٹس رکھنے والی معلومات کی نقل بنانے اور سافٹ وئیر کو ریورس انجینئری سے روکتا ہے معلومات کو منتقلی کے دوران بھی محفوظ رکھنا بہت ضروری خواہ یہ معلومات نیٹ ورک(انٹرنیت سے لیکر بلیو ٹوتھ یا لوکل نیٹ ورک سب شامل ہیں) کے ذریعے یا کسی اور طریقے سے منتقل کی جا رہی ہوں۔ اس کے علاوہ موبائل فون، سمارٹ فون یا کسی اور آلے کی مدد سے بھی معلومات منتقل کی جا رہی ہوں ان کی صفریت لازمی ہے تاکہ کہیں بھی ان کی نقل ہوجانے کی صورت میں معلومات ظاہر نہ ہوں۔
زمرہ:رمز نگاری زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata زمرہ:ڈیٹا کی حفاظت
معاویہ بن ابو سفیان
امیر معاویہ یا معاویہ اول (عربی: معاوية بن أبي سفيان، 597ء، 603ء یا 605ء – اپریل 680ء) خلافت امویہ کے بانی تھے اور 661ء سے اپنی وفات 680ء تک خلیفہ رہے۔ وہ نبی محمد بن عبد اللہ صلی اللہ علیہ وسلم کے 30 سال بعد خلیفہ بن گئے، ان سے قبل خلفائے راشدین اور حسن ابن علی خلیفہ رہے۔ اگرچہ ان کے دور میں انفاص و تقوی کو دور خلفائے راشدین کے مقابلے میں کمتر سمجھا جاتا ہے، لیکن نمو پزیر اسلام میں امیر معاویہ پہلے مسلمان خلیفہ ہیں جن کا نام سرکاری دستاویزات، سکوں اور کتبوں پر کندہ ہوا۔ امیر معاویہ کاتبین وحی میں سے تھے۔
ابتدائی زندگی
معاویہ ابوسفیان بن حرب کے بیٹے تھے۔ ان کی والدہ کا نام ہندہ تھا۔ جنھوں نے غزوہ احد میں نبی کریم کے چچا حمزہ کا کلیجا چبایا تھا۔ ظہور اسلام سے قبل ابوسفیان کا شمار رؤسائے عرب میں ہوتا تھا۔ جبکہ ابوسفیان اسلام کے بڑے دشمنوں میں شمار ہوتے تھے۔ فتح مکہ کے بعد جب نبی کریم  نے عام معافی کا اعلان کیا تو ابوسفیان، ہندہ اور ان کے تمام خاندان نے اسلام قبول کر لیا۔ امیر معاویہ  بھی ان میں شامل تھے۔ ہجرت مدینہ سے تقریباً 15 برس پیشتر مکہ میں آپ کی پیدائش ہوئی۔ اظہارنبوت کے وقت آپ کی عمر کوئی چار برس کے قریب تھی۔ جب اسلام لائے تو زندگی کے پچیسویں برس میں تھے۔ فتح مکہ کے بعد نبی اکرم  نے ان لوگوں کے تالیف قلب کے لیے ابوسفیان کے گھر کو بیت الامن قرار دیا۔ یعنی جو شخص ان کے گھر چلا جائے وہ مامون ہے۔ اور ان کے بیٹے معاویہ کو کاتب مقرر کیا، بعض علما کے نزدیک انہیں صرف کاتب مقرر کیا تھا۔ اس کے علاوہ بیرون ملک سے آئے ہوئے لوگوں اور ملاقاتیوں کی مہمان نوازی اور دیکھ بھال کا کام بھی آپ کے سپرد تھا۔ یہ دور نبی کریم  کی زندگی کا آخری حصہ تھا۔ اس لیے امیر معاویہ  زیادہ عرصہ آستانہ نبوت سے منسلک نہ رہ سکے۔
ابوبکرصدیق نے آپ کے بھائی یزید بن ابوسفیان کو شام کے محاذ پر بھیجا تو معاویہ بھی ان کے ہمراہ تھے۔ عہد فاروقی میں یزید کی وفات کے بعد آپ کو ان کی جگہ دمشق کا حاکم مقرر کیا گیا۔ رومیوں کے خلاف جنگوں میں سے قیساریہ کی جنگ آپ کی قیادت میں لڑی گئی جس میں 80 ہزار رومی قتل ہوئے تھے۔ عثمان غنی نے آپ کو دمشق، اردن اور فلسطین تینوں صوبوں کا والی مقرر کیا اور اس پورے علاقہ کو شام کا نام دیا گیا۔ والی شام کی حیثیت سے آپ کا بڑا کارنامہ اسلامی بحری بیڑے کی تشکیل اور قبرص کی فتح ہے۔ عثمان غنی آپ پر بہت اعتماد کرتے تھے اور آپ کا شمار عرب کے چار نامور مدبرین میں ہوتا تھا۔
امیر معاویہ نے خوارج سے مقابلہ کیا، مصر، کوفہ، مکہ، مدینہ میں باصلاحیت افراد کو عامل و گورنر مقرر کیا، مصر میں عمرو بن العاص- کو حاکم بنایا، پھر ان کے انتقال کے بعد ان کے بیٹے عبد اللہ بن عمرو بن العاص کو بنایا، ان کے دور حکومت میں جوبیس سال کو محیط ہے۔ سجستان، رقہ، سوڈان، افریقہ، طرابلس، الجزائر اور سندھ کے بعض حصے فتح ہوئے۔ ان کا دور حکومت ایک کامیاب دور تھا، ان کے زمانہ میں کوئی علاقہ سلطنت اسلامیہ سے خارج نہیں ہوا، بلکہ اسلامی سلطنت کا رقبہ وسیع تر ہوتا چلا گیا۔